title: Kommissionens afgørelse (EU) 2017/1373 af 24. juli 2017 om godkendelse på Den Europæiske Unions vegne af en ændring af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien

text:
               25.7.2017

               DA

               Den Europæiske Unions Tidende

               L 193/4

         KOMMISSIONENS AFGØRELSE (EU) 2017/1373
   af 24. juli 2017
   om godkendelse på Den Europæiske Unions vegne af en ændring af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets afgørelse (EU) 2016/870 af 24. maj 2016 om indgåelse på Den Europæiske Unions vegne af protokollen om fastsættelse for en periode på fire år af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (1), særlig artikel 3, og
   ud fra følgende betragtninger:

               (1)

               I henhold til artikel 10 i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (2) (i det følgende benævnt »aftalen«), som godkendt ved Rådets forordning (EF) nr. 1801/2006 (3), oprettes en blandet komité, som har til opgave at kontrollere aftalens anvendelse, navnlig aftalens gennemførelse og fortolkning og at den fungerer efter hensigten.

               (2)

               I artikel 3, punkt 3.9, i protokollen om fastsættelse af de fiskerimuligheder og den finansielle modydelse, der er omhandlet i aftalen, i det følgende benævnt »protokollen«, som godkendt ved afgørelse (EU) 2016/870, fastsættes bestemmelserne om anvendelsen af den resterende sektorstøtte til fremme af et bæredygtigt fiskeri for perioden 2013-2014, der er fastsat i den foregående protokol.

               (3)

               Unionen og de mauretanske myndigheder har afholdt et ekstraordinært møde i Den Blandede Komité i form af brevveksling af 10. marts og 3. april 2017, hvor parterne enedes om en ændring af protokollen, som tager sigte på at udskyde fristen for anvendelsen af den resterende sektorstøtte.

               (4)

               Forud for mødet i Den Blandede Komité havde Kommissionen tilsendt Rådet et forberedende dokument, hvori der redegøres nærmere for enkelthederne i Unionens påtænkte holdning, som blev godkendt.

               (5)

               Ændringen af protokollen bør godkendes på Unionens vegne —

         VEDTAGET DENNE AFGØRELSE:
   Artikel 1
   Det godkendes på Unionens vegne, at andet punktum i artikel 3, punkt 3.9, i protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, erstattes af den tekst i bilaget til nærværende afgørelse, som medlemmerne af Den Blandede Komité nedsat ved nævnte aftales artikel 10 er nået til enighed om ved hjælp af brevveksling.
   Artikel 2
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 24. juli 2017.

            På Kommissionens vegne

         Jean-Claude JUNCKER

            Formand

      (1)  EUT L 145 af 2.6.2016, s. 1.

      (2)  EUT L 343 af 8.12.2006, s. 4.

      (3)  Rådets forordning (EF) nr. 1801/2006 af 30. november 2006 om indgåelse af en fiskeripartnerskabsaftale mellem Det Europæiske Fællesskab og Den Islamiske Republik Mauretanien (EUT L 343 af 8.12.2006, s. 1).

      BILAG
      Uddrag af den brevveksling, der har fundet sted mellem medlemmerne af Den Blandede Komité, der er nedsat ved artikel 10 i fiskeripartnerskabsaftalen mellem Det Europæiske Fællesskab og Den Islamiske Republik Mauretanien (protokollens artikel 3, punkt 3.9, andet punktum).

         »Den resterende sektorstøtte for 2013-2014 skal dog være anvendt senest tyve (20) måneder efter datoen for denne protokols midlertidige anvendelse og anses i modsat fald for at være opbrugt og vil ikke kunne komme til udbetaling.«


title: 2013/62/EU: Rådets afgørelse af 22. januar 2013 om beskikkelse af et portugisisk medlem af og en portugisisk suppleant til Regionsudvalget

text:
               25.1.2013

               DA

               Den Europæiske Unions Tidende

               L 22/24

         RÅDETS AFGØRELSE
   af 22. januar 2013
   om beskikkelse af et portugisisk medlem af og en portugisisk suppleant til Regionsudvalget
   (2013/62/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den portugisiske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) henholdsvis afgørelse 2010/29/EU (2) om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015.

               (2)

               Der er blevet en plads ledig som medlem af Regionsudvalget, efter at Carlos CESARs mandat er udløbet.

               (3)

               Der er blevet en plads ledig som suppleant, efter at André BRADFORDs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Vasco Ilídio ALVES CORDEIRO, Presidente do Governo Regional dos Açores

                     og

               b)

               som suppleant:

                           —

                           Rodrigo VASCONCELOS DE OLIVEIRA, Subsecretário Regional da Presidência para as Relações Externas.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 22. januar 2013.

            På Rådets vegne

         M. NOONAN

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: 82/75/EØF: Rådets afgørelse af 26. januar 1982 om indgåelse af aftalen i form af brevveksling mellem Det europæiske økonomiske Fællesskab og folkerepublikken Bulgarien om handel med får og geder samt kød heraf

text:
Nr. L 43 / 12                            De Europæiske Fællesskabers Tidende                                         15 . 2 . 82
                                                                II
                                    (Retsakter hvis offentliggørelse ikke er obligatorisk)
                                                            RÅD
                                                RÅDETS AFGØRELSE
                                                   af 26. januar 1982
              om indgåelse af aftalen i form af brevveksling mellem Det europæiske økonomiske
                Fællesskab og folkerepublikken Bulgarien om handel med får og geder samt kød heraf
                                                      ( 82 / 75 / EØF)
RÅDET FOR DE EUROPÆISKE                                            TRUFFET FØLGENDE AFGØRELSE :
FÆLLESSKABER HAR —
                                                                                Artikel i
under henvisning til traktaten om oprettelse af                    Aftalen i form af brevveksling mellem Det europæiske
                                                                   økonomiske Fællesskab og folkerepublikken Bulgarien
Det europæiske økonomiske Fællesskab , særlig
artikel 113 ,
                                                                   om handel med får og geder samt kød heraf godkendes
                                                                   på Fællesskabets vegne .
under henvisning til henstilling fra Kommissionen , og             Teksten til aftalen er knyttet som bilag til denne af
                                                                   relse .
ud fra følgende betragtninger:
                                                                                Artikel 2
Kommissionen har ført forhandlinger med tredjelande ,
der er leverandører af fåre- og gedekød eller levende får          Formanden for Rådet bemyndiges til at udpege den
og geder, med henblik på at nå frem til aftaler om                 person , der er beføjet til at undertegne aftalen ined
                                                                   bindende virkning for Fællesskabet .
frivillig begrænsning af eksporten til Fællesskabet ;
Kommissionen er nået frem til en aftale med Bul
garien;                                                            Udfærdiget i Bruxelles , d'en 26 . januar 1982 .
                                                                                På Rådets vegne
på grundlag af denne aftale kan samhandelen foregå på                                                        1 . TINDEMANS
en måde , der er forenelig med den fælles markedsord
ning for denne sektor —                                                                                Formand
                                                                                i


title: 2011/535/EU: Europa-Parlamentets og Rådets afgørelse af 6. juli 2011 om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning

text:
               13.9.2011

               DA

               Den Europæiske Unions Tidende

               L 236/6

         EUROPA-PARLAMENTETS OG RÅDETS AFGØRELSE
   af 6. juli 2011
   om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
   (2011/535/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 26,
   under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (2),
   under henvisning til forslag fra Europa-Kommissionen, og
   ud fra følgende betragtninger:

               (1)

               Den Europæiske Union har oprettet Den Europæiske Unions Solidaritetsfond (»fonden«) for at udvise solidaritet med befolkningen i katastroferamte regioner.

               (2)

               Den interinstitutionelle aftale af 17. maj 2006 giver mulighed for at anvende fonden med et årligt loft på 1 mia. EUR.

               (3)

               Forordning (EF) nr. 2012/2002 indeholder bestemmelserne om fondens anvendelse.

               (4)

               Slovenien, Kroatien og Den Tjekkiske Republik har anmodet om anvendelse af fonden med henvisning til katastrofer som følge af voldsomme oversvømmelser —

         VEDTAGET DENNE AFGØRELSE:
   Artikel 1
   I forbindelse med Den Europæiske Unions almindelige budget for regnskabsåret 2011 stilles der et beløb til rådighed fra Den Europæiske Unions Solidaritetsfond på 19 546 647 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 6. juli 2011

            På Europa-Parlamentets vegne

         J. BUZEK

            Formand

            På Rådets vegne

         M. DOWGIELEWICZ

            Formand

      (1)  EUT C 139 af 14.6.2006, s. 1.

      (2)  EFT L 311 af 14.11.2002, s. 3.


title: Europa-Parlamentets afgørelse (EU) 2015/1696 af 29. april 2015 om afslutningen af regnskaberne for fællesforetagendet Clean Sky for regnskabsåret 2013

text:
               30.9.2015

               DA

               Den Europæiske Unions Tidende

               L 255/377

      EUROPA-PARLAMENTETS AFGØRELSE (EU) 2015/1696
      af 29. april 2015
      om afslutningen af regnskaberne for fællesforetagendet Clean Sky for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for fællesforetagendet Clean Sky for regnskabsåret 2013,

                  —

                  der henviser til Revisionsrettens beretning om årsregnskabet for fællesforetagendet Clean Sky for regnskabsåret 2013 med fællesforetagendets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om meddelelse af decharge til fællesforetagendet for gennemførelsen af budgettet for regnskabsåret 2013 (05306/2015 — C8-0049/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3);

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 209,

                  —

                  der henviser til Rådets forordning (EF) nr. 71/2008 af 20. december 2007 om oprettelse af fællesforetagendet Clean Sky (5);

                  —

                  der henviser til Rådets forordning (EU) nr. 558/2014 af 6. maj 2014 om oprettelse af fællesforetagendet Clean Sky 2 (6), særlig artikel 1, stk. 2, og artikel 12,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (7),

                  —

                  der henviser til Kommissionens delegerede forordning (EU) nr. 110/2014 af 30. september 2013 om en finansforordningsmodel for offentlig-private partnerskabsorganer, der er omhandlet i artikel 209 i Europa-Parlamentets og Rådets forordning (EU, Euratom) nr. 966/2012 (8),

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0107/2015),

         1.

            godkender afslutningen af regnskaberne for fællesforetagendet Clean Sky for regnskabsåret 2013;

         2.

            pålægger sin formand at sende denne afgørelse til den administrerende direktør for fællesforetagendet Clean Sky 2, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 452 af 16.12.2014, s. 17.

         (2)  EUT C 452 af 16.12.2014, s. 18.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 30 af 4.2.2008, s. 1.

         (6)  EUT L 169 af 7.6.2014, s. 77.

         (7)  EFT L 357 af 31.12.2002, s. 72.

         (8)  EUT L 38 af 7.2.2014, s. 2.


title: 2011/566/EU: Europa-Parlamentets afgørelse af 10. maj 2011 om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2009

text:
               27.9.2011

               DA

               Den Europæiske Unions Tidende

               L 250/125

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2009
   (2011/566/EU)
   EUROPA-PARLAMENTET,
   der henviser til det endelige årsregnskab for Oversættelsescentret for Den Europæiske Unions Organer for regnskabsåret 2009,
   der henviser til Revisionsrettens beretning om årsregnskabet for Oversættelsescentret for Den Europæiske Unions Organer for regnskabsåret 2009 med centrets svar (1),
   der henviser til Rådets henstilling af 15. februar 2011 (05892/2011 — C7-0052/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (3), særlig artikel 14,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0119/2011),

               1.

               meddeler direktøren for Oversættelsescentret for Den Europæiske Unions Organer decharge for gennemførelsen af centrets budget for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Oversættelsescentret for Den Europæiske Unions Organer, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT C 338 af 14.12.2010, s. 119.

      (2)  EFT L 248 af 16.9.2002, s. 1.

      (3)  EFT L 314 af 7.12.1994, s. 1.

      (4)  EFT L 357 af 31.12.2002, s. 72.
    ---documentbreak---

               27.9.2011

               DA

               Den Europæiske Unions Tidende

               L 250/126

         EUROPA-PARLAMENTETS BESLUTNING
   af 10. maj 2011
   med bemærkningerne, der er en integrerende del af afgørelsen om decharge for gennemførelsen af budgettet for Oversættelsescentret for Den Europæiske Unions Organer for regnskabsåret 2009
   EUROPA-PARLAMENTET,
   der henviser til det endelige årsregnskab for Oversættelsescentret for Den Europæiske Unions Organer for regnskabsåret 2009,
   der henviser til Revisionsrettens beretning om årsregnskabet for Oversættelsescentret for Den Europæiske Unions Organer for regnskabsåret 2009 med centrets svar (1),
   der henviser til Rådets henstilling af 15. februar 2011 (05892/2011 — C7-0052/2011),
   der henviser til EF-traktatens artikel 276 og artikel 319 i traktaten om Den Europæiske Unions funktionsmåde,
   der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,
   der henviser til Rådets forordning (EF) nr. 2965/94 af 28. november 1994 om oprettelse af et oversættelsescenter for Den Europæiske Unions organer (3), særlig artikel 14,
   der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,
   der henviser til forretningsordenens artikel 77 og bilag VI,
   der henviser til betænkning fra Budgetkontroludvalget (A7-0119/2011),

               A.

               der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2009 er rigtigt, og at de underliggende transaktioner er lovlige og formelt rigtige,

               B.

               der henviser til, at Parlamentet den 5. maj 2010 meddelte decharge til direktøren for Oversættelsescentret for Den Europæiske Unions Organer for gennemførelsen af centrets budget for regnskabsåret 2008 (5) og i beslutningen med bemærkningerne til afgørelsen bl.a.:

                           —

                           noterede sig Revisionsrettens bemærkning i dens beretning for 2006 om, at det akkumulerede budgetoverskud for 2006 var på 16 900 000 EUR, at centret ville refundere 9 300 000 EUR til sine kunder i 2007, og at overskuddet i 2008 var på 26 700 000 EUR, og var enig med Revisionsretten i, at en sådan akkumulering af overskud indikerede, at den prisfastsættelsesmetode, som centret anvendte, ikke var tilstrækkelig præcis

                           —

                           krævede, at Kommissionen og centret bestræbte sig på hurtigt at løse konflikten om pensionsbidragene til de ansatte,

               C.

               der henviser til, at centrets budget for 2009 var på 62 630 000 EUR, hvilket er en stigning på 4,48 % i forhold til regnskabsåret 2008,

      Præstationer

               1.

               bifalder centrets plan om at foretage en midtvejsevaluering af strategien for 2008-2012; opfordrer dog centret til at videreudvikle evalueringen af præstationerne ved at forbedre sammenhængen mellem de strategiske foranstaltninger og foranstaltningerne i centrets arbejdsprogram og ved at gennemgå indikatorerne for overvågning af resultaterne, så SMART-kriterierne bliver opfyldt;

               2.

               noterer sig, at centret i 2009 øgede sine ydelser (dvs. antallet af oversatte sider) til EU-institutionerne med 41 % i forhold til 2008;

               3.

               glæder sig over, at centret i den oversigt, der er vedføjet Revisionsrettens beretning for 2009, har foretaget en sammenligning mellem transaktionerne gennemført i løbet af 2008 og i 2009, så dechargemyndigheden bedre kan vurdere centrets præstationer fra år til år;

      Finansiel forvaltning

               4.

               opfordrer centret til systematisk at anvende artikel 8, stk. 2, i rammefinansforordningen, hvori det hedder, at »forpligtelsesbevillinger dækker de samlede omkostninger ved de retlige forpligtelser, der indgås i det pågældende regnskabsår«;

      Budgetoverskud i strid med grundforordningen

               5.

               opfordrer centret til at træffe mere effektive foranstaltninger til at afhjælpe den fortsatte stigning i overskuddet; noterer sig, at centret i flere år har haft et akkumuleret budgetoverskud i strid med forordning (EF) nr. 2965/94, og at overskuddet var på 24 000 000 EUR i 2009 mod 26 700 000 EUR i 2008, 16 900 000 EUR i 2006, 10 500 000 EUR i 2005 og 3 500 000 EUR i 2004; bemærker, at dette overskud hovedsagelig er knyttet til manglende præcision i overslagene over anmodninger om oversættelser, der modtages fra kunderne;

               6.

               bifalder dog centrets initiativ med hensyn til at tilbagebetale 11 000 000 EUR til sine kunder i 2009; understreger endvidere, at centret i 2007 allerede havde refunderet 9 300 000 EUR til kunderne;

      Pensionsbidrag til Kommissionens pensionsordning

               7.

               bemærker, at Den Europæiske Unions Domstol den 12. februar 2010 afviste Kommissionens klage (sag T-456/07) (6), hvori centret opfordredes til at betale et bidrag svarende til arbejdsgiverens del af finansieringen af Fællesskabets pensionsordning for regnskabsårene 1998-2005, på et åbenbart afvisningsgrundlag;

               8.

               glæder sig over centrets indsats for at finde en mindelig løsning på denne konflikt med Kommissionen ved at bruge en del af budgetoverskuddet (18 300 000 EUR) til at betale arbejdsgiverandelen til Kommissionens pensionsordning;

      Regnskabssystem

               9.

               opfordrer centret til at sikre, at der findes et ordentligt system, som regnskabsføreren kan bruge til regnskabsvalideringen; minder om, at et manglende regnskabsvalideringssystem betyder, at centret overtager regnskabsførerens ansvar for udarbejdelsen af centrets årlige aktivitetsrapport;

               10.

               opfordrer centret til at underrette dechargemyndigheden om de foranstaltninger, der er truffet for at gøre ABAC-regnskabssystemet funktionsdygtigt; minder centret om, at videreførelsen af dets finansielle transaktioner er underlagt en væsentlig risiko, indtil ABAC bliver funktionsdygtigt, da centret ikke har den nødvendige ekspertise til at vedligeholde SI2;

      Menneskelige ressourcer

               11.

               opfordrer centret til at medtage oplysninger om følsomme funktioner i jobbeskrivelser og sikre, at alle iværksatte kontroller til mindskelse af risici identificeres;

               12.

               opfordrer centret til at ajourføre gennemførelsesbestemmelserne for uddannelse og fastsætte en ny tidsplan herfor; støtter de skridt, centret har taget til at sikre en effektiv overvågning af kvaliteten af sine uddannelseskurser;

      Intern revision

               13.

               noterer sig, at centret har sendt dechargemyndigheden en beretning udarbejdet af direktøren, som opsummerer indholdet i henstillingerne fra den interne revisionstjeneste (IAS) i overensstemmelse med rammefinansforordningens artikel 72, stk. 5; opfordrer dog centrets direktør til at fremlægge specifikke oplysninger om indholdet af anbefalingerne fra IAS;

               14.

               anerkender, at IAS gennemførte en revision af overvågningen og de kontrolelementer, der lå til grund for centrets revisionserklæring i 2009; opfordrer centret til at styrke sit interne kontrolsystem, sit overvågningssystem og sin revisionsproces yderligere;

               15.

               opfordrer desuden centret til at udarbejde en udførlig skriftlig procedure, der fastlægger roller, tidsplaner og arbejdsgange for udstedelse, validering og registrering af indtægtsordrer for transaktioner leveret til kunderne;

               16.

               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2011 (7) om præstationer, økonomiske forvaltning og kontrol med agenturer.

      (1)  EUT C 338 af 14.12.2010, s. 119.

      (2)  EFT L 248 af 16.9.2002, s. 1.

      (3)  EFT L 314 af 7.12.1994, s. 1.

      (4)  EFT L 357 af 31.12.2002, s. 72.

      (5)  EUT L 252 af 25.9.2010, s. 119.

      (6)  Sml. 2010 II, s. 183.

      (7)  Vedtagne tekster, P7_TA(2011)0163 (Se side 269 i denne EUT).


title: 2004/478/EF:Kommissionens beslutning af 29. april 2004 om vedtagelse af en generel plan for krisestyring på fødevare- og foderområdet

text:
30.4.2004          DA           Den Europæiske Unions Tidende                       L 160/98
                                                                                ___
                             KOMMISSIONENS BESLUTNING
                                        af 29. april 2004
     om vedtagelse af en generel plan for krisestyring på fødevare- og foderområdet
                                         (2004/478/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 178/2002 af 28.
januar 2002 om generelle principper og krav i fødevarelovgivningen, om oprettelse af Den
Europæiske Fødevaresikkerhedsautoritet og om procedurer vedrørende fødevaresikkerhed,
særlig artikel 55, og
ud fra følgende betragtninger:
(1)     I henhold til artikel 55 i forordning (EF) nr. 178/2002 skal Kommissionen i et tæt
        samarbejde med Den Europæiske Fødevaresikkerhedsautoritet, i det følgende benævnt
        "autoriteten", og medlemsstaterne udarbejde en generel plan for krisestyring på
        fødevare- og fodersikkerhedsområdet.
(2)     Autoriteten er blevet hørt om udkastet til en generel plan, som også er blevet drøftet
        indgående med medlemsstaterne i Den Stående Komité for Fødevarekæden og
        Dyresundhed —
VEDTAGET FØLGENDE BESLUTNING:
                                            Artikel 1
Ved denne beslutning indføres i overensstemmelse med artikel 55 i ovennævnte forordning
(EF) nr. 178/2002 en generel plan for krisestyring på fødevare- og fodersikkerhedsområdet
som angivet i bilaget til denne beslutning.
 ---pagebreak---                                            Artikel 2
Denne beslutning træder i kraft den første dag i den måned, der følger efter offentliggørelsen i
Den Europæiske Unions Tidende.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen
                                               2
 ---pagebreak---                                          BILAG
   GENEREL PLAN FOR KRISESTYRING PÅ FØDEVARE- OG
                                FODEROMRÅDET
1.  ANVENDELSESOMRÅDE FOR DEN                GENERELLE PLAN FOR KRISESTYRING PÅ
    FØDEVARE- OG FODEROMRÅDET
    Afdeling 3 i kapitel IV i forordning (EF) nr. 178/2002 indeholder bestemmelser om
    indførelse af nye risikostyringsmetoder på fødevare- og foderområdet: oprettelse
    under Kommissionen af en krisestab, hvori autoriteten deltager, og vedtagelse af en
    generel plan for krisestyring på fødevare- og foderområdet, hvori det først og
    fremmest præciseres, hvilke praktiske procedurer der er nødvendige for at kunne
    håndtere en krise. Den generelle plan for krisestyring på fødevare- og foderområdet
    benævnes i det følgende "den generelle plan".
    De tre artikler i ovennævnte afdeling er indbyrdes forbundne:
    I artikel 55 fastsættes det, at Kommissionen i et tæt samarbejde med autoriteten og
    medlemsstaterne skal udarbejde en generel plan for krisestyring på fødevare- og
    foderområdet, hvori det præciseres, hvad en krisesituation er, samt hvilke praktiske
    procedurer der er nødvendige for at kunne håndtere en krise, herunder hvilke
    principper vedrørende åbenhed der skal finde anvendelse, og en
    kommunikationsstrategi.
    Artikel 56 indeholder bestemmelser vedrørende oprettelse under Kommissionen af
    en krisestab.
    I artikel 57 beskrives krisestabens opgaver.
    I henhold til artikel 55 skal det i den generelle plan først og fremmest præciseres,
    hvilke slags situationer der indebærer en sådan direkte eller indirekte risiko for
    menneskers sundhed hidrørende fra fødevarer eller foder, at det må antages, at den
    ikke kan forebygges, elimineres eller reduceres til et acceptabelt niveau på grundlag
    af de eksisterende bestemmelser eller alene ved anvendelse af artikel 53 og 54.
    Af artikel 56 fremgår det endvidere, at Kommissionen skal oprette en krisestab, "hvis
    den konstaterer, at der foreligger en situation, hvor en fødevare eller et foder
    indebærer en alvorlig direkte eller indirekte risiko for menneskers sundhed, og
    risikoen ikke kan forebygges, elimineres eller reduceres på grundlag af de
    eksisterende bestemmelser, eller risikoen ikke i tilstrækkelig grad kan håndteres
    alene ved anvendelse af artikel 53 og 54".
    I den generelle plan beskrives/defineres derfor:
    –      relevante krisesituationer
    –      processen, der munder ud i anvendelse af den generelle plan
    –      etablering af et netværk af krisestyringskoordinatorer
    –      de praktiske procedurer til håndtering af en krise:
                                            3
 ---pagebreak---      –      krisestabens rolle
     –      krisestabens arbejde i praksis (sammensætning, arbejdsredskaber, aktioner)
     –      sammenhængen mellem krisestabens arbejde og beslutningsprocessen
     –      afslutning på krisen
     –      procedurer til håndtering af potentielt alvorlige risici
     –      kommunikationsstrategien
     –      principperne vedrørende åbenhed.
     De krisestyringsprocedurer, der fastlægges i den generelle plan, skal fungere som
     retningslinjer for medlemsstaterne, autoriteten og Kommissionen.
2.   KRISESITUATIONER
2.1. Krisesituationer, hvor der er en alvorlig direkte eller indirekte risiko for
     menneskers sundhed
     Krisesituationen er karakteriseret ved, at kritiske faktorer gør sig gældende på et
     sådant niveau, at Kommissionen vurderer, at håndteringen af den pågældende risiko
     hidrørende fra fødevarer eller foder vil være så kompleks, at risikoen ikke i
     tilstrækkelig grad kan håndteres på grundlag af de eksisterende bestemmelser eller
     alene ved anvendelse af artikel 53 og 54.
     Erfaringen viser, at risikosituationer normalt kan håndteres tilstrækkelig effektivt
     med de eksisterende procedurer. Det er følgelig yderst sjældent, at man kan tale om
     en krisesituation.
     Med kritiske faktorer menes navnlig følgende:
     Situationen indebærer en alvorlig direkte eller indirekte risiko for menneskers
     sundhed og/eller opfattes eller fremstilles offentligt således og/eller kan opfattes
     og/eller offentligt fremstilles således,
     og
     risikoen spreder sig eller vil kunne sprede sig til en betydelig del af fødevarekæden,
     og
     der er stor sandsynlighed for, at risikoen vil sprede sig til flere medlemsstater og/eller
     tredjelande.
     Den generelle plan omfatter oprettelse af en krisestab, når den direkte eller indirekte
     risiko, der er tale om, anses for at være alvorlig. Den generelle plan vil derfor næsten
     altid indebære oprettelse af en krisestab.
                                              4
 ---pagebreak--- 2.2. Krisesituationer med en potentielt alvorlig risiko
     Det er vigtigt, at der i denne plan tages højde for tilfælde, hvor den pågældende
     risiko kun er potentiel, men vil kunne udvikle sig til en alvorlig risiko, der ikke kan
     forventes at ville kunne forebygges, elimineres eller reduceres på grundlag af de
     eksisterende bestemmelser eller alene ved anvendelse af artikel 53 og 54. I sådanne
     tilfælde oprettes der ikke en krisestab, men det skal være muligt at håndtere denne
     type situationer effektivt på grundlag af passende bestemmelser.
3.   PROCESSEN, DER MUNDER UD I ANVENDELSE AF DEN GENERELLE PLAN
     Oplysninger, der kan udløse anvendelsen af den generelle plan for krisestyring på
     fødevare-/foderområdet og om nødvendigt oprettelse af en krisestab, kan stamme fra:
     –      advarselsmeddelelser (systemet for hurtig varsling om fødevarer og foder)
     –      oplysninger fra medlemsstaterne (andre typer meddelelser, informationer
            udvekslet i Den Stående Komité for Fødevarekæden og Dyresundhed …)
     –      oplysninger fra autoriteten
     –      rapporter fra Levnedsmiddel- og Veterinærkontoret (FVO)
     –      oplysninger fra EU-nettet for epidemiologisk overvågning
     –      oplysninger fra tredjelande eller internationale organer
     –      oplysninger fra andre kilder (forbrugersammenslutninger, erhvervslivet, andre
            berørte parter, medierne osv.).
     Når Kommissionen på grundlag af en analyse af oplysninger om risici slutter, at
     betingelserne i afsnit 2.1 eller 2.2 kan være opfyldt, tager den indledende kontakt til
     den eller de berørte medlemsstater for at undersøge situationen samt til autoriteten
     for at blive orienteret om den risiko, der gør sig gældende.
     Efter at have vurderet alle tilgængelige relevante oplysninger afgør Kommissionen,
     om de i afsnit 2.1 eller 2.2 omhandlede betingelser er opfyldt.
4.   ETABLERING AF ET NETVÆRK AF KRISESTYRINGSKOORDINATORER
     De enkelte medlemsstater, autoriteten og Kommissionen udpeger hver især på
     passende niveau en krisestyringskoordinator og en suppleant. Navne og
     kontaktoplysninger på de udpegede koordinatorer og suppleanter meddeles til
     Kommissionen.
     Kommissionen afholder møder for koordinatorerne, kort efter at de er udpeget. På
     det første møde uddeler Kommissionen en håndbog, som blandt andet indeholder en
     udtømmende liste over koordinatorerne og deres suppleanter samt de relevante
     kontaktoplysninger. Håndbogen indeholder ligeledes en liste over EF-
     referencelaboratorierne. De praktiske rammer for arbejdet drøftes, blandt andet for at
     sikre, at de enkelte koordinatorer kan kontaktes meget hurtigt i krisesituationer, og
                                             5
 ---pagebreak---      for at sikre et effektivt samarbejde om risikokommunikationsstrategien (jf. afsnit 7).
     De berørte parter høres om de resultater af disse møder, der er af relevans for dem.
     Disse praktiske rammer skulle garantere en hurtig indsats. De praktiske rammer vil i
     det nødvendige omfang blive knyttet til den generelle plan som bilag.
5.   PRAKTISKE      PROCEDURER FOR HÅNDTERING AF EN KRISE, HVOR DER ER EN
     ALVORLIG DIREKTE ELLER INDIREKTE RISIKO FOR MENNESKERS SUNDHED
5.1. Oprettelse af krisestaben
     Når Kommissionen på grundlag af en analyse af oplysninger om risici slutter, at
     betingelserne i afsnit 2.1 kan være opfyldt, og navnlig hvis det er sandsynligt, at
     risikoen er alvorlig, tager Kommissionen indledende kontakt til de berørte
     medlemsstater for at undersøge situationen samt til autoriteten for at blive orienteret
     om den risiko, der gør sig gældende.
     Efter at have vurderet alle tilgængelige relevante oplysninger opretter Kommissionen
     en krisestab, hvis den anser de i afsnit 2.1 omhandlede betingelser for at være
     opfyldt.
     Kommissionen underretter omgående medlemsstaterne og autoriteten om oprettelsen
     af krisestaben.
     Beslutningen om at oprette en krisestab forpligter alle berørte parter (Kommissionen,
     autoriteten og medlemsstaterne) til at bringe afsnit 5, 7 og 8 i den generelle plan i
     anvendelse.
5.2. Krisestabens rolle
     Krisestaben er ansvarlig for at indsamle og evaluere alle relevante oplysninger og at
     fastlægge, hvilke muligheder der er for at håndtere krisen.
     Den skal også holde offentligheden underrettet om de pågældende risici og om de
     foranstaltninger, der træffes.
     Der er tale om et supplerende redskab, som skal sikre en effektiv håndtering af en
     krise via bedre koordinering og hurtig indsats. Følgelig må alle medlemmer af
     krisestaben samarbejde om at indsamle og udveksle de relevante oplysninger, der er
     til rådighed; de arbejder ligeledes sammen om at evaluere de indsamlede data og
     indkredse hensigtsmæssige risikostyringsredskaber. Medlemmerne af krisestaben
     samarbejder også om kommunikationsarbejdet og om at klarlægge, hvordan
     offentligheden bedst og mest åbent kan holdes informeret.
     Krisestaben er derimod ikke ansvarlig for vedtagelsen af beslutninger om
     risikostyring eller for gennemførelsen af lovgivningen (kontrolaspekterne).
     Dens praktiske procedurer afløser/erstatter ikke de procedurer, der anvendes inden
     for rammerne af Kommissionens, medlemsstaternes eller autoritetens egne
     kompetenceområder.
                                            6
 ---pagebreak---      Beslutninger vedrørende krisestyring vedtages således efter allerede eksisterende
     specifikke procedurer (først og fremmest komitéprocedurer).
     De enkelte medlemsstater er fortsat ansvarlige for forvaltningen af offentlige
     kontrolordninger på deres eget område. De systemer, medlemsstaterne har indført til
     koordinering af de nødvendige hastekontrolprocedurer i krisesituationer, opretholdes.
     Generaldirektoratet for Sundhed og Forbrugerbeskyttelse er ansvarligt for om
     nødvendigt at iværksætte hastekontrolbesøg fra FVO.
     Autoriteten er ligeledes fortsat ansvarlig for forvaltningen af procedurerne for
     afgivelse af videnskabelige udtalelser som svar på anmodninger om hasteudtalelser
     fra den videnskabelige komité eller et af dens ekspertpaneler.
5.3. Krisestabens arbejde i praksis
     Sammensætning
     Krisestaben består af krisestyringskoordinatorerne (eller disses suppleanter) fra
     Kommissionen og autoriteten og fra de medlemsstater, der er direkte berørt, samt
     andre repræsentanter for Kommissionen, autoriteten og den eller de direkte berørte
     medlemsstater. Autoriteten yder den nødvendige videnskabelige og tekniske bistand.
     Krisestaben har til opgave at fremme en hurtig og effektiv indsats. Dens medlemmer
     deltager i krisestabens regelmæssige møder og krisemøder, og de skal have stor
     faglig viden og være engageret i arbejdet. De skal være i stand til at påtage sig
     ansvar, og det er derfor nødvendigt, at der udpeges personer med ansvarsfulde
     stillinger i fødevare-/fodersektoren.
     Vurderer krisestaben, at andre offentlige eller private aktørers ekspertise er påkrævet
     til håndtering af en krise, kan den anmode disse personer om permanent støtte eller
     ad hoc-bistand. For eksempel kan eksperter fra EF-referencelaboratorierne eller
     nationale referencelaboratorier blive bedt om at deltage i krisestabens arbejde, hvis
     der er behov for deres viden om laboratorieanalyser.
     De personer i Kommissionen og autoriteten, der er ansvarlige for oplysning om
     fødevare- og fodersikkerhed, inddrages i krisestabens arbejde.
     Praktiske procedurer i forbindelse med krisestabens arbejde
     Krisestaben har Kommissionens krisestyringskoordinator (eller dennes suppleant)
     som formand. Formanden sikrer navnlig sammenhængen mellem krisestabens
     arbejde og beslutningsprocessen. Han/hun bistås af den eller de relevante tekniske
     eksperter i den eller de kompetente tjenestegrene i Kommissionen.
     Formanden sørger for, at krisestabens arbejdsgange er effektive, og fordeler
     arbejdsopgaverne mellem medlemmerne under hensyntagen til de enkeltes
     kompetence.
     Når der er truffet beslutning om at oprette en krisestab, indkalder formanden hurtigst
     muligt autoritetens koordinator samt koordinatorerne fra de medlemsstater, der er
     direkte berørt af krisen, til et første møde i krisestaben. Koordinatorerne kan ledsages
     af et begrænset antal personer. Formanden kan fastsætte en maksimumsgrænse for
     antallet af ledsagere.
                                              7
 ---pagebreak--- Autoritetens og medlemsstaternes koordinatorer i krisestaben er ansvarlige for at
sikre en passende deltagelse i krisestabens møder, idet deltagerne skal være til
rådighed samt have den rette ekspertise og et passende ansvarsniveau. Mere konkret
betyder dette, at krisestyringskoordinatoren og hans/hendes suppleant deltager i alle
møder og ledsages af sagkyndige.
Autoriteten er ansvarlig for om nødvendigt at indhente videnskabelig og teknisk
bistand, især vedrørende det aktuelle videnskabelige stade (indsamling og evaluering
af alle relevante videnskabelige oplysninger om den pågældende risiko).
Krisestaben opretholder tæt kontakt til de berørte parter, navnlig når det er
nødvendigt at udveksle oplysninger.
Arbejdsredskaber
Kommissionen varetager sekretariatsopgaverne i forbindelse med krisestabens møder
(mødereferater mv.) og stiller alle de menneskelige og materielle ressourcer, der er
nødvendige for en effektiv arbejdsgang, til rådighed for krisestaben (navnlig
mødelokaler, kommunikationsmidler osv.).
Til meddelelse eller formidling af oplysninger, navnlig anmodninger til
medlemsstater om oplysninger og returnering af oplysninger herfra, gør krisestaben
brug af de tekniske redskaber, der er til rådighed inden for rammerne af RASFF-
netværket.
Krisestabens aktioner
Krisestabens aktioner er, i overensstemmelse med artikel 57 i ovennævnte
forordning, som følger:
–      Aktioner vedrørende indsamling af relevante videnskabelige data og alle
       videnskabelige oplysninger, der gør det muligt at håndtere den pågældende
       risiko så effektivt som muligt. Dette indebærer først og fremmest følgende:
       –     Udveksling af de tilgængelige videnskabelige oplysninger mellem
             krisestabens forskellige medlemmer.
       –     Om nødvendigt får medlemmerne til opgave at indsamle supplerende
             videnskabelige oplysninger.
       –     Om nødvendigt koordinering af de aktioner, der gennemføres med
             henblik på at udfylde huller i det videnskabelige datamateriale.
       –     Om nødvendigt får medlemmerne til opgave at kontakte internationale
             organisationer, berørte parter og tredjelande for at sikre, at alle relevante
             oplysninger bringes til veje og udveksles.
       –     Krisestaben kan om nødvendigt anmode om bistand fra EF-
             referencelaboratorierne.
Ved overdragelsen af opgaver vedrørende indsamling af videnskabelige data tages
der hensyn til autoritetens specifikke ekspertise samt de mekanismer til udveksling af
                                        8
 ---pagebreak--- videnskabelige data om disse spørgsmål, der allerede er udviklet af autoriteten
(autoritetens netværk).
Overdragelsen af opgaver vedrørende indsamling af videnskabelige data kan om
nødvendigt omfatte bistand fra andre af de netværk, Kommissionen forvalter, såsom
systemet for tidlig varsling og reaktion, der anvendes i forbindelse med sygdomme
hos mennesker, systemet for anmeldelse af dyresygdomme og de netværk, der er
aktive på forskningsområdet og drives af Generaldirektoratet for Forskning.
–     Aktioner vedrørende indsamling af andre relevante data (dvs. andre data end de
      videnskabelige data, der er nævnt ovenfor). Dette indebærer først og fremmest
      følgende:
      –      Udveksling af alle andre tilgængelige relevante data (resultater af
             offentlig kontrol, resultater af officielle laboratoriers analyser, data fra
             tredjelande osv.).
      –      Om nødvendigt får medlemmerne til opgave at indsamle supplerende
             data.
      –      Om nødvendigt får medlemmerne til opgave at kontakte internationale
             organisationer, berørte parter og tredjelande for at sikre, at alle relevante
             oplysninger bringes til veje og udveksles.
–     Aktioner vedrørende evaluering af de tilgængelige oplysninger. Dette
      indebærer først og fremmest følgende:
      –      Udveksling af resultaterne af medlemmernes og navnlig autoritetens
             evalueringer eller andre tilgængelige evalueringsresultater.
      –      Tilrettelæggelse af arbejdet med at evaluere den pågældende risiko under
             hensyntagen til den særlige rolle, autoriteten spiller med sin
             videnskabelige og tekniske bistand til krisestaben, dog uden at
             muligheden for at anmode om en formel videnskabelig udtalelse fra
             autoriteten udelukkes.
      –      Om nødvendigt udnyttelse af teknisk                    bistand     fra   EF-
             referencelaboratorierne til analyseopgaver.
–     Aktioner vedrørende indkredsning af muligheder for at forebygge eller
      eliminere den pågældende risiko for menneskers sundhed eller reducere denne
      til et acceptabelt niveau samt opdatering af disse redskaber på grundlag af nye
      oplysninger og situationens udvikling. Dette indebærer først og fremmest
      følgende:
      –      Medlemmerne af krisestaben samarbejder om at indkredse relevante
             løsningsmodeller.
      –      De udarbejder et fælles dokument om de forhåndenværende muligheder.
             I dette dokument skal valget af hver enkelt løsningsmodel begrundes,
             med angivelse af først og fremmest de vigtigste resultater af evalueringen
             af de tilgængelige data.
                                        9
 ---pagebreak---      –      Aktioner vedrørende tilrettelæggelse af arbejdet med at holde offentligheden
            underrettet om de pågældende risici og de foranstaltninger, der træffes.
     Denne opgave beskrives nærmere i afsnit 7.
     Det skal bemærkes, at krisestaben ved udførelsen af disse opgaver altid kan anmode
     om permanent støtte eller ad hoc-bistand fra specifikke personer, hvis ekspertise
     vurderes at være påkrævet.
5.4. Sammenhæng mellem krisestabens arbejde og beslutningsprocessen
     Krisestyringsaktioner
     Krisestyringsaktioner er alle aktioner, der er nødvendige for at forebygge, reducere
     eller eliminere en risiko: nogle aktioner vil falde ind under krisestabens kompetence,
     mens andre vil henhøre under Kommissionen og/eller medlemsstaterne. Det skal
     nævnes, at gennemførelsen af disse aktioner ikke berører Kommissionens ret i
     medfør af artikel 53, stk. 2, til i krisesituationer midlertidigt at vedtage
     foranstaltninger efter at have hørt den eller de berørte medlemsstater og efter at have
     underrettet de øvrige medlemsstater.
     1. trin
            –    Kommissionen indkalder krisestaben så hurtigt som muligt, efter at
                 denne er oprettet.
            –    Krisestaben udfører sine opgaver i overensstemmelse med afsnit 5, 7 og
                 8.
     2. trin
            –    De løsningsmodeller, krisestaben når frem til, sendes til Kommissionen,
                 som omgående sender dem videre til medlemsstaterne.
            –    Kommissionen forbereder de nødvendige foranstaltninger. Den kan
                 desuden anmode autoriteten om en hasteudtalelse, såfremt en formel
                 videnskabelig udtalelse fra autoriteten vurderes at være påkrævet.
     3. trin
            –    Hvor det er relevant, afholder Den Stående Komité for Fødevarekæden
                 og Dyresundhed møde for at behandle og afgive udtalelse om de
                 foranstaltninger, der er foreslået.
            –    Om nødvendigt vedtages beredskabsforanstaltninger, først og fremmest
                 med udgangspunkt i de procedurer, der er beskrevet i artikel 53 og 54 i
                 forordning (EF) nr. 178/2002.
            –    I tilfælde af en anmodning om en videnskabelig hasteudtalelse træffer
                 autoriteten de nødvendige foranstaltninger for at sikre, at udtalelsen
                 afgives så hurtigt som muligt.
     Faste aktioner, som skal gennemføres under hele krisens forløb
                                            10
 ---pagebreak---      –     Under hele krisens forløb indsamler og evaluerer krisestaben løbende relevante
           data og tager de foreliggende løsningsmodeller op til fornyet overvejelse. De
           opdaterede løsningsmodeller sendes til Kommissionen og medlemsstaterne.
           Kommissionen kan udarbejde forslag til ændrede foranstaltninger og bede Den
           Stående Komité for Fødevarekæden og Dyresundhed tage stilling til disse.
     –     Under hele krisens forløb afholder Den Stående Komité for Fødevarekæden og
           Dyresundhed såvel faste møder som krisemøder for at sikre, at alle relevante
           oplysninger udveksles, navnlig oplysninger om vedtagelse af nødvendige
           foranstaltninger      og     om      opfølgning       af    gennemførelsen      af
           krisestyringsforanstaltningerne (rapporter fra de berørte medlemsstater, som er
           henvist til og behandlet i Den Stående Komité for Fødevarekæden og
           Dyresundhed).
     –     Under hele krisens forløb holder krisestaben offentligheden og de berørte
           parter underrettet i overensstemmelse med den kommunikationsstrategi, der er
           omhandlet i afsnit 7, og med principperne vedrørende åbenhed i afsnit 8.
     Sammenhæng mellem krisestabens arbejde og beslutningsprocessen
     –     Praktiske mekanismer skal sikre, at der er en passende sammenhæng mellem
           krisestabens arbejde og beslutningsprocessen. Først og fremmest holdes den
           stående komité løbende orienteret om krisestabens arbejde, og autoriteten
           indbydes til den stående komités møder. Krisestaben holdes løbende orienteret
           om de foranstaltninger, der træffes via beslutningsprocessen med henblik på at
           samordne oplysningerne om dette spørgsmål.
5.5. Afslutning på krisen
     Ovenfor beskrevne procedurer anvendes, indtil krisestaben opløses. Kommissionen
     kan - efter samråd med krisestaben og i tæt samarbejde med medlemsstaterne inden
     for rammerne af Den Stående Komité for Fødevarekæden og Dyresundhed - opløse
     krisestaben, når den vurderer, at risikoen er under kontrol, og stabens arbejde dermed
     fuldført.
5.6. "Efter krise"-vurdering
     Der foretages en overordnet "efter krise"-vurdering, som omfatter de berørte parter.
     Krisestyringskoordinatorerne afholder efter krisens afslutning et møde med det
     formål at forbedre effektiviteten i praksis af de forskellige redskaber, der anvendes til
     håndtering af en krise, idet de tager udgangspunkt i "efter krise"-vurderingen og de
     erfaringer, der er gjort.
6.   PROCEDURER TIL HÅNDTERING AF POTENTIELT ALVORLIGE RISICI
     Når analysen af oplysninger om risici lader slutte, at betingelserne i afsnit 2.2 kan
     være opfyldt, etablerer Kommissionen en første kontakt til den eller de berørte
     medlemsstater for at undersøge situationen samt til autoriteten for at blive orienteret
     om den risiko, der gør sig gældende.
     Hvis Kommissionen på grundlag af vurderingen af alle tilgængelige relevante
     oplysninger slutter, at de i afsnit 2.2 omhandlede betingelser er opfyldt, underretter
                                            11
 ---pagebreak---    den omgående medlemsstaterne og autoriteten om, at afsnit 6, 7 og 8 i den generelle
   plan finder anvendelse.
   Så hurtigt som muligt efter beslutningen om at lade denne del af den generelle plan
   finde anvendelse sørger Kommissionen for følgende:
   – Den etablerer de nødvendige kontakter til den eller de direkte berørte
      medlemsstater og til autoriteten med anmodning om, at deres interne
      krisestyringssystemer aktiveres. Om nødvendigt aktiveres de mekanismer til
      udveksling af videnskabelige data, som autoriteten har udviklet (autoritetens
      netværk) til brug i krisesituationer.
   – Om nødvendigt anmodes de kompetente laboratorier om bistand, ligesom
      resultaterne af deres analyser videreformidles.
   – De nødvendige kontakter til eller møder med den eller de direkte berørte
      medlemsstater og autoriteten etableres/afholdes for at sikre, at alle relevante
      oplysninger udveksles (videnskabelige data, kontrolresultater osv.).
   – Der træffes kommunikationsforanstaltninger           (jf.  afsnit   7).   Principperne
      vedrørende åbenhed i afsnit 8 finder anvendelse.
   Dette arbejde fortsættes, indtil risikoen er blevet analyseret mere tilbundsgående.
   Anses den pågældende risiko for alvorlig, og vurderer Kommissionen, at de i
   afsnit 2.1 omhandlede betingelser er opfyldt, oprettes en krisestab, og procedurerne i
   afsnit 5, 7 og 8 bringes i anvendelse.
   Såfremt risikoen ikke udvikler sig til at blive betragtet som alvorlig, anvendes de
   almindelige gældende bestemmelser vedrørende risikostyring.
7. KOMMUNIKATIONSSTRATEGI
   Krisestaben udvikler sin kommunikationsstrategi i overensstemmelse med behovene
   i hvert enkelt tilfælde med henblik på at holde offentligheden underrettet om den
   pågældende risiko og de foranstaltninger, der træffes.
   Kommunikationsstrategien skal dække indholdet af oplysningerne og timingen af
   meddelelsen om det pågældende problem og blandt andet omfatte en hensigtsmæssig
   plan for offentliggørelsen.
   I strategien tages der hensyn til krisestabens enkelte medlemmers kompetence og
   særlige ansvarsområder, så staben kan tilrettelægge en koordineret,
   sammenhængende og gennemskuelig oplysningsindsats i forhold til offentligheden. I
   den forbindelse finder navnlig følgende praktiske principper anvendelse:
   –      Kommissionens ansvarlige for oplysning om fødevare- og fodersikkerhed og
          autoritetens kommunikationsansvarlige inddrages i krisestabens arbejde.
   –      De medlemsstater, der er direkte berørt af krisen og i kraft deraf er medlemmer
          af krisestaben, bestræber sig på at sikre, at deres oplysningsindsats er i tråd
          med den kommunikationsstrategi, der koordineres af krisestaben.
                                          12
 ---pagebreak---    –      Ligeledes inddrages medlemsstater, der ikke er medlem af krisestaben, via
          deres krisestyringskoordinatorer i den strategi, krisestaben koordinerer, så der
          sikres en sammenhængende risikokommunikation.
   Krisestabens strategi skal omfatte afdækning af, hvilke informationskanaler der i det
   pågældende tilfælde er behov for at udvikle med Europa-Parlamentet samt berørte
   tredjelande og andre berørte parter.
   Krisestabens kommunikationsindsats skal omfatte de nødvendige første kontakter til
   de berørte parter, navnlig hvor der offentliggøres oplysninger om specifikke
   varemærker eller handelsnavne.
   Der skal med kommunikationsstrategien tages hensyn til den særlige rolle, som
   udfyldes af de organisationer, der repræsenterer de berørte parter på EU-niveau i
   forbindelse med formidling af oplysninger.
   Kommunikationsstrategien skal omfatte udvikling af hensigtsmæssige, koordinerede
   kontakter til berørte tredjelande, så disse har adgang til klare, nøjagtige og
   sammenhængende informationer. Kommunikationsstrategien skal endvidere
   indbefatte en passende mekaniske til underretning af de pågældende tredjelande om,
   at krisen er afsluttet.
   Den udviklede kommunikationsstrategi            skal   sikre,   at  oplysningerne    er
   gennemskuelige, jf. principperne i afsnit 8.
   Der skal desuden sikres den nødvendige sammenhæng i oplysninger, der gives i
   overensstemmelse med afsnit 6 i den generelle plan. I forbindelse med kontakter og
   møder i henhold til dette afsnit skal der om nødvendigt fastlægges en
   kommunikationsstrategi, som skal udvikles i overensstemmelse med dette afsnit.
8. PRINCIPPER VEDRØRENDE ÅBENHED
   Krisestaben bestræber sig på inden for rammerne af principperne vedrørende
   information af offentligheden i artikel 10 i forordning (EF) nr. 178/2002 at sikre, at
   dens kommunikation er gennemskuelig.
   De almindelige regler om tavshedspligt finder anvendelse. Derudover gælder de
   særlige regler om tavshedspligt i artikel 52 i forordning (EF) nr. 178/2002 for
   udveksling af oplysninger inden for rammerne af RASFF-netværket.
   Når krisestaben meddeler resultaterne af arbejde, som autoriteten har udført for
   krisestaben, finder principperne om åbenhed og tavshedspligt i artikel 38 og 39 i
   forordning (EF) nr. 178/2002 for så vidt angår resultaterne af autoritetens aktiviteter
   anvendelse.
                                         13


title: Europa-Parlamentets afgørelse (EU) 2015/1694 af 29. april 2015 om afslutningen af regnskaberne for Det Europæiske GNSS-Agentur for regnskabsåret 2013

text:
               30.9.2015

               DA

               Den Europæiske Unions Tidende

               L 255/369

      EUROPA-PARLAMENTETS AFGØRELSE (EU) 2015/1694
      af 29. april 2015
      om afslutningen af regnskaberne for Det Europæiske GNSS-Agentur for regnskabsåret 2013
      EUROPA-PARLAMENTET,

                  —

                  der henviser til det endelige årsregnskab for Det Europæiske GNSS-Agentur for regnskabsåret 2013,

                  —

                  der henviser til Revisionsrettens beretning om årsregnskabet for Det Europæiske GNSS-agentur for regnskabsåret 2013 med agenturets svar (1),

                  —

                  der henviser til Revisionsrettens erklæring (2) for regnskabsåret 2013 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

                  —

                  der henviser til Rådets henstilling af 17. februar 2015 om meddelelse af decharge til agenturet for gennemførelsen af budgettet for regnskabsåret 2013 (05304/2015 — C8-0054/2015),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3),

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (4), særlig artikel 208,

                  —

                  der henviser til Europa-Parlamentets og Rådets forordning (EU) nr. 912/2010 af 22. september 2010 om oprettelse af Det Europæiske GNSS-agentur, om ophævelse af Rådets forordning (EF) nr. 1321/2004 om forvaltningsstrukturerne for de europæiske programmer for satellitbaseret radionavigation og om ændring af Europa-Parlamentets og Rådets forordning (EF) nr. 683/2008 (5), særlig artikel 14,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (6),

                  —

                  der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (7), særlig artikel 108,

                  —

                  der henviser til forretningsordenens artikel 94 og bilag V,

                  —

                  der henviser til betænkning fra Budgetkontroludvalget (A8-0095/2015),

         1.

            noterer sig, at det endelige årsregnskab for Det Europæiske GNSS-Agentur ser ud som anført i bilaget til Revisionsrettens beretning;

         2.

            godkender afslutningen af regnskaberne for Det Europæiske GNSS-Agentur for regnskabsåret 2013;

         3.

            pålægger sin formand at sende denne afgørelse til den administrerende direktør for Det Europæiske GNSS-Agentur, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

            Martin SCHULZ

               Formand

            Klaus WELLE

               Generalsekretær

         (1)  EUT C 442 af 10.12.2014, s. 318.

         (2)  Se fodnote 1.

         (3)  EFT L 248 af 16.9.2002, s. 1.

         (4)  EUT L 298 af 26.10.2012, s. 1.

         (5)  EUT L 276 af 20.10.2010, s. 11.

         (6)  EFT L 357 af 31.12.2002, s. 72.

         (7)  EUT L 328 af 7.12.2013, s. 42.


title: Europa-Parlamentets afgørelse af 23. april 2009 om decharge for gennemførelsen af budgettet for Det Europæiske Arbejdsmiljøagentur for regnskabsåret 2007

text:
               26.9.2009

               DA

               Den Europæiske Unions Tidende

               L 255/195

         EUROPA-PARLAMENTETS AFGØRELSE
   af 23. april 2009
   om decharge for gennemførelsen af budgettet for Det Europæiske Arbejdsmiljøagentur for regnskabsåret 2007
   (2009/679/EF)
   EUROPA-PARLAMENTET,

               —

               der henviser til det endelige årsregnskab for Det Europæiske Arbejdsmiljøagentur for regnskabsåret 2007 (1),

               —

               der henviser til Revisionsrettens beretning om det endelige årsregnskab for Det Europæiske Arbejdsmiljøagentur for regnskabsåret 2007 med agenturets svar (2),

               —

               der henviser til Rådets henstilling af 10. februar 2009 (5588/2009 — C6-0060/2009),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (4), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget (A6-0174/2009),

               1.

               meddeler direktøren for Det Europæiske Arbejdsmiljøagentur decharge for gennemførelsen af agenturets budget for regnskabsåret 2007;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Arbejdsmiljøagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Hans-Gert PÖTTERING

            Formand

         Klaus WELLE

            Generalsekretær

      (1)  EUT C 278 af 31.10.2008, s. 26.

      (2)  EUT C 311 af 5.12.2008, s. 50.

      (3)  EFT L 248 af 16.9.2002, s. 1.

      (4)  EFT L 216 af 20.8.1994, s. 1.

      (5)  EFT L 357 af 31.12.2002, s. 72.
   EUROPA-PARLAMENTETS BESLUTNING
   af 23. april 2009
   med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Arbejdsmiljøagentur for regnskabsåret 2007
   EUROPA-PARLAMENTET,

               —

               der henviser til det endelige årsregnskab for Det Europæiske Arbejdsmiljøagentur for regnskabsåret 2007 (1),

               —

               der henviser til Revisionsrettens beretning om det endelige årsregnskab for Det Europæiske Arbejdsmiljøagentur for regnskabsåret 2007 med agenturets svar (2),

               —

               der henviser til Rådets henstilling af 10. februar 2009 (5588/2009 — C6-0060/2009),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (4), særlig artikel 14,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget (A6-0174/2009),

               A.

               der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt rigtige,

               1.

               noterer sig, at Revisionsretten udstedte en fuldt ud positiv revisionserklæring og ikke havde nogen bemærkninger overhovedet;

               2.

               lykønsker agenturet med, at det har forbedret sin økonomiske forvaltning væsentligt inden for de sidste to år; opfordrer det endvidere til fortsat at stræbe efter de højeste standarder inden for budgetplanlægning, -gennemførelse og -kontrol;

               3.

               henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomistyring og kontrol med europæiske agenturer (6).

      (1)  EUT C 278 af 31.10.2008, s. 26.

      (2)  EUT C 311 af 5.12.2008, s. 50.

      (3)  EFT L 248 af 16.9.2002, s. 1.

      (4)  EFT L 216 af 20.8.1994, s. 1.

      (5)  EFT L 357 af 31.12.2002, s. 72.

      (6)  Se side 206 i denne EUT.


title: Rådets afgørelse af 16. juni 2016 om udnævnelse af syv medlemmer af bestyrelsen for Den Europæiske Fødevaresikkerhedsautoritet

text:
                  21.6.2016

                  DA

                  Den Europæiske Unions Tidende

                  C 223/7

            RÅDETS AFGØRELSE
      af 16. juni 2016
      om udnævnelse af syv medlemmer af bestyrelsen for Den Europæiske Fødevaresikkerhedsautoritet
      (2016/C 223/08)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1, og
      ud fra følgende betragtninger:

                  (1)

                  Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, samt at den er åben og effektiv. Det er også absolut nødvendigt at sikre EFSA's samarbejde med medlemsstaterne.

                  (2)

                  Mandatperioden for syv af medlemmerne af bestyrelsen for EFSA udløber den 30. juni 2016.

                  (3)

                  Den liste af kandidater, som Kommissionen har forelagt, er blevet gennemgået med henblik på at udnævne syv nye medlemmer af bestyrelsen for EFSA på grundlag af dokumentation fra Kommissionen og i lyset af Europa-Parlamentets holdning. Målet er at sikre det højst mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i Unionen.

                  (4)

                  Artikel 25 i forordning (EF) nr. 178/2002 kræver, at fire af medlemmerne af bestyrelsen for EFSA har en baggrund i organisationer, der repræsenterer forbrugere og andre interesser i fødevarekæden. Ud af de syv medlemmer, hvis mandatperiode udløber den 30. juni 2016, har én af dem en sådan baggrund. Dette medlem bør derfor erstattes af et medlem med samme baggrund —

            VEDTAGET DENNE AFGØRELSE:
      Artikel 1
      Følgende personer udnævnes hermed til medlemmer af bestyrelsen for Den Europæiske Fødevaresikkerhedsautoritet for perioden fra den 1. juli 2016 til den 30. juni 2020:

                  —

                  Aivars BĒRZIŅŠ

                  —

                  Zita ČEPONYTĖ (*)

                  —

                  Didier HOUSSIN

                  —

                  Jaana HUSU-KALLIO

                  —

                  Giuseppe RUOCCO

                  —

                  Andrej SIMONČIČ

                  —

                  Michael WINTER.

            Artikel 2
      Denne afgørelse træder i kraft på dagen for vedtagelsen.

         Udfærdiget i Luxembourg, den 16. juni 2016.

               På Rådets vegne

            L. F. ASSCHER

               Formand

         (1)  EFT L 31 af 1.2.2002, s. 1.

         (*)  Medlem med baggrund i organisationer, der repræsenterer forbrugere.